Thanodi
Ya
Setswana
MLA Kgasa
J Tsonope
Botswana, 1995
DITEBOGO
Malebo a magolo a lebagane ba ba latelang: Prof. Tore Janson ka dikgakololo mabapi le tsa maranyane a thanodi le didirisiwa tsa motshine wa khomphiutara; Mme Kutlwano Leshomo ka go thusa go ranola le go nna mokwaledi; Rre Per Forchammer ka go re kaela mefuta ya digagabi le dirurubele; Mme Keboneng Rakhudu ka go dira dithulaganyo le ba ba re tlhatlheletseng; ba ba ntsintsi ba ba botsolotsitsweng le ba ba re tlhatlheletseng ka ga puo ya Setswana; ba Yunibesithi ya Botswana ka go nna le boberekelo jo bo letlang gore tiro ya go nna jaana e kgone go dirwa; ba Longman Botswana ka go thusa ka bontlha bongwe jwa madi gore re oketse a a neng a tlhokafala mo go direng thanodi e. Ka mojamorago e le kgosi, re fetsa ka go leboga botlhe ba re sa kgonang go ba nankola ka maina, mme ba ntse le seabe mo thanoding e. Le ka moso!
PEOPELE
E dirwa ke
Motlotlegi Tautona Sir Ketumile
NYB, GCMG, MP
Puo ga se sekgantshwane sa sechaba fela, e bile ga se seano fela, kgotsa sesupo sa setso fela; tota nnete ya konokono ke gore, puo ke sedirisiwa fela jaaka mogoma. Molemi o kgona go itshetsa ka one, fa o senyega, o tshwanelwa ke go o baakanya, morago ga nako, o tlamega go o nchafatsa le go o tlhabolola, mme fa o ka nyelela, go sala selelo le khuranyo ya meno. Puo le yone e ntse fela jalo
Ke gone ka moo Setswana se tshwanetsweng ke go somarelwa, sa dibelwa, sa ba sa tlhabololwa gore sechaba se kgone go itshetsa ka sedirisiwa se, sechaba se kgone go tsena mo ditlhabolobong ka sone.
A re lebeng puo e le nngwe ya meamuso ya tlholego fela jaaka ditswammung. Fela jaaka re di akanyetsa mo ditogamaanong tsa itsholelo le ditlhabololo gore di nne le mosola mo sechabeng, puo le yone e tshwanetse ya tlhamaganngwa le ditogamaano tsa ditlhabololo fa e le gore ke yone e ba tlaa bong ba e dirisa gore ba nne le seabe mo itsholelong ya sechaba.
Thanodi e ke sebolokelo kgotsa sefalana sa botlhokwa sa puo ya sechaba. Ke tiro ya boineelo le maatlametlo a magolo, jalo he, mo leineng la Khansele ya Sechaba ya Puo ya Setswana, le mo boemong jwa me, ke akgola Dr. Tsonope le Dr. Kgasa go bo ba dirile tiro e ya botlhokwa.
TAUTONA WA LEFATSHE LA BOTSWANA
tswelela>>>
tsn_Latn kon_Latn sot_Latn ceb_Latn fra_Latn sot_Latn tsn_Latn tsn_Latn sot_Latn tsn_Latn tsn_Latn nno_Latn tsn_Latn tsn_Latn tsn_Latn tsn_Latn tsn_Latn tsn_Latn